2. sz. melléklet

# A doktori képzés illetve doktori és habilitációs eljárás díjai

A díjak megállapításához a **mindenkori közalkalmazotti pótlékalap** szolgál alapul.

A *közalkalmazotti pótlékalap* ***(P)*** 2008-tól (jelenleg is): 20.000 Ft

**A doktoranduszok és doktorjelöltek, valamint a habilitált doktori címre
pályázók által fizetendő díjak:**

**––––––––––––––––––––––––––––––––––––––––––––––––––––––––––––––––––––––––––––––––––**

**Doktori felvételi eljárás díja:** 9000 Ft

**––––––––––––––––––––––––––––––––––––––––––––––––––––––––––––––––––––––––––––––––––**

**Önköltséges képzési díjak a 2017/2018. tanévtől:**

|  |  |
| --- | --- |
| Demográfia és Szociológia Doktori Iskola | pótlékalap 500%-a, (100 000 Ft) |
| Filozófia Doktori Iskola | pótlékalap 450%-a, (90 000 Ft) |
| Interdiszciplináris Doktori Iskola | pótlékalap 500%-a, (100 000 Ft) |
| Irodalomtudományi Doktori Iskola | pótlékalap 500%-a, (100 000 Ft) |
| Nyelvtudományi Doktori Iskola | pótlékalap 500%-a, (100 000 Ft) |
| „Oktatás és Társadalom” Neveléstudományi Doktori Iskola | pótlékalap 500%-a, (100 000 Ft) |
| Pszichológia Doktori Iskola | pótlékalap 500%-a, (100 000 Ft) |

**A fokozatszerzés díjai**

A fokozatszerzési eljárási díj és a védési díj az egyetemi térítési és juttatási szabályzat által meghatározott keretek között doktori iskolánként differenciált lehet. (A fokozatszerzési eljárási díj fizetésére vonatkozó szabályozás csak azokra vonatkozik, akiknek 2016. szeptember 1. előtt már hallgatói jogviszonyuk volt és 2014. november 18-ig nem adták be kérelmüket doktorjelölti jogviszony létesítésére/nem álltak már doktorjelölti jogviszonyban.)

Az eljárási díjakra a PTE OIG Központi Tanulmányi Iroda a tanulmányi rendszerben kivetést készít a doktorandusznak/doktorjelöltnek. A kivetés elkészíttetéséért a szigorlatot/védést szervező doktori program felel. A program kérésére a KTI munkatársaival a kapcsolattartást, a kivetés elkészítéséhez szükséges információk továbbítását a kari doktori ügyintéző átvállalhatja.

Mivel a doktori eljárás egyes részei nem, de a hallgatói pénzügyek a tanulmányi rendszerben félévhez kötődnek, az eljárási díjak befizetésére megszabott alábbi határidőktől indokolt esetben el lehet térni. A határidők megállapításához a kari doktori ügyintéző segítséget nyújt.

**Fokozatszerzési eljárási díj** ***– Csak doktorjelölteknek.***

A fokozatszerzési eljárási díj doktori iskolánként (magyar és idegen nyelvű dolgozat esetén, magyar nyelvű eljárásban) differenciált (A jelenlegi egységes – a mindenkori közalkalmazotti pótlékalap négyszerese – díjszabásra vonatkozóan a doktori iskolák a változtatás jogát fenntartják.):

|  |  |
| --- | --- |
| Demográfia és Szociológia Doktori Iskola | P x 4, jelenleg 80 000.- Ft |
| Filozófia Doktori Iskola | P x 4, jelenleg 80 000.- Ft |
| Interdiszciplináris Doktori Iskola | P x 4, jelenleg 80 000.- Ft |
| Irodalomtudományi Doktori Iskola | P x 4, jelenleg 80 000.- Ft |
| Nyelvtudományi Doktori Iskola | P x 4, jelenleg 80 000.- Ft |
| „Oktatás és Társadalom” Neveléstudományi Doktori Iskola | P x 4, jelenleg 80 000.- Ft |
| Pszichológia Doktori Iskola | P x 4, jelenleg 80 000.- Ft |

Akik 2014 novembere előtt félévi kapcsolattartási díjat fizettek és ezt dokumentumokkal igazolni is tudják, azoknak ezeket az összegeket a doktorjelölti jogviszony alatt fizetendő díjakba a doktori programok/iskolák egyéni elbírálás alapján beszámíthatják.

A fokozatszerzési eljárási díj két részletben fizetendő — az első részlet a bejelentkezés elfogadását követően, a második részlet a szigorlatra jelentkezéskor. Nem szervezhető szigorlat addig, amíg a doktorjelölt a fokozatszerzési eljárási díjjal tartozik.

A fokozatszerzési eljárási díjból 50 %-os kedvezményre jogosultak azok, akik a hallgatói jogviszonyt követően azonnal doktorjelölti jogviszonyt létesítenek. Aki kedvezményben részesült, de a két éves doktorjelölti jogviszonya alatt nem jut el a sikeres szigorlatig és a disszertációja benyújtásáig, és a késlekedés alapos okát (pl. baleset, betegség) hitelt érdemlő módon nem tudja igazolni, annak utólag be kell fizetni a második részletet az eljárási díj teljes összegéhez.

**Doktori szigorlat** díja ***– Csak doktorjelölteknek***: P x 1 (jelenleg 20 000 Ft)

A szigorlat díjának befizetése a vizsga előtt 10 nappal esedékes, a befizetést (a fokozatszerzési eljárási díjjal együtt) legkésőbb a szigorlat előtti napon beérkezett bizonylattal igazolni kötelező.

**Komplex vizsga** díja ***– Csak a 2016/2017. tanévben vagy ezt követően beiratkozott doktorandusznak***: P x 1 (jelenleg 20 000 Ft)

A komplex vizsga díjának befizetése a vizsgára jelentkezés elfogadásakor esedékes, tényét legkésőbb a vizsga előtti napon beérkezett bizonylattal igazolni kötelező.

A **védési díj** ***– minden doktorjelöltnek és doktorandusznak:***

A védés díja doktori iskolánként differenciált. (A jelenlegi egységes – a mindenkori közalkalmazotti pótlékalap hétszerese – díjszabásra vonatkozóan a doktori iskolák a változtatás jogát fenntartják.)

|  |
| --- |
| **Védés díja doktori iskolánként:**  |
| Demográfia és Szociológia Doktori Iskola | P x 7, jelenleg 140 000.- Ft |
| Filozófia Doktori Iskola | P x 7, jelenleg 140 000.- Ft |
| Interdiszciplináris Doktori Iskola | P x 7, jelenleg 140 000.- Ft |
| Irodalomtudományi Doktori Iskola | P x 7, jelenleg 140 000.- Ft |
| Nyelvtudományi Doktori Iskola | P x 7, jelenleg 140 000.- Ft |
| „Oktatás és Társadalom” Neveléstudományi Doktori Iskola | P x 7, jelenleg 140 000.- Ft |
| Pszichológia Doktori Iskola | P x 7, jelenleg 140 000.- Ft |

A védés díja két részletben fizethető — az első részlet a dolgozat opponálásra kiadásakor esedékes, a második részlet a védés dátumának kitűzésekor.

**Idegen nyelven folytatott fokozatszerzési eljárásban** a doktori iskola/program esetenként szabja meg a díjakat, a következő keretek között:

1. fokozatszerzési eljárási díj a mindenkori közalkalmazotti pótlékalap négyszerese és tizenhatszorosa közötti,
2. szigorlati díj a mindenkori közalkalmazotti pótlékalap egyszerese és hatszorosa közötti,
3. védési díj a mindenkori közalkalmazotti pótlékalap hatszorosa és negyvenszerese közötti összeg.

**Oklevél kiállítás** díja: P x 0,5 (jelenleg 10 000 Ft)

Az oklevél kiállításának díját legkésőbb a sikeres védést követő 15 napig, vagy ha a fokozatszerzési eljárás adott félévben már nem lezárható, az EDB következő ülésének dátumáig kell befizetni.

Az oklevél kiállításához adatlap kitöltése kötelező! (Az adatlap az egyetemi doktori szabályzat 3. sz. melléklete, és a kari doktori szabályzat mellékletei között is megtalálható.)

**––––––––––––––––––––––––––––––––––––––––––––––––––––––––––––––––––––––––––––––––––**

**Külföldön szerzett tudományos fokozat** **honosítási díja**: 25 000 Ft

**––––––––––––––––––––––––––––––––––––––––––––––––––––––––––––––––––––––––––––––––––**

**Habilitációs eljárás díja**

A habilitációs eljárás díját a PTE habilitációs szabályzatában adott felhatalmazás alapján a Bölcsészettudományi Kar habilitációs szabályzata határozza meg.

Magyar nyelvű eljárás esetén: P x 11 (jelenleg 220 000 Ft)

Idegen nyelvű eljárás esetén: P x 17 (jelenleg 340 000 Ft)

**––––––––––––––––––––––––––––––––––––––––––––––––––––––––––––––––––––––––––––––––––**

**A doktori és habilitációs eljárásban résztvevők minimális díjazása:**

* **opponensek és habitusvizsgálók:** a mindenkori közalkalmazotti pótlékalap 100 %-a
* **a bíráló bizottság elnöke:** a mindenkori közalkalmazotti pótlékalap 100 %-a
* **a bíráló bizottság tagjai:** a mindenkori közalkalmazotti pótlékalap 50 %-a.